Document ID: 32010D0750
Publication Date: 2010-12-03

Title and Content:
KOMISIJAS LĒMUMS
(2010. gada 3. decembris),
ar ko nosaka galīgo saldo, kas izmaksājams Igaunijai, Kiprai, Latvijai, Lietuvai, Maltai, Polijai un Slovākijai vai atgūstams no tām, slēdzot programmu pārejas posma lauku attīstības pasākumu jomā, kuras finansē Eiropas Lauksaimniecības virzības un garantiju fonds (ELVGF)
(izziņots ar dokumenta numuru C(2010) 8471)
(Autentiski ir tikai teksti igauņu, grieķu, latviešu, lietuviešu, maltiešu, poļu un slovāku valodā)
(2010/750/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Komisijas 2004. gada 5. janvāra Regulu (EK) Nr. 27/2004, ar ko paredz sīki izstrādātus pārejas noteikumus Padomes Regulas (EK) Nr. 1257/1999 piemērošanai attiecībā uz lauku attīstības pasākumu finansēšanu, kuru veic ELVGF Garantiju nodaļa, Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā (1), un jo īpaši tās 3. panta 4. punktu,
ņemot vērā Padomes 1999. gada 21. jūnija Regulu (EK) Nr. 1260/1999, ar ko paredz vispārīgus noteikumus par struktūrfondiem (2), un jo īpaši tās 32. panta 3. punktu,
ņemot vērā Padomes 1999. gada 17. maija Regulu (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai un dažu regulu grozīšanu un atcelšanu (3) un jo īpaši tās 47. panta 3. punktu,
apspriedusies ar Lauksaimniecības fondu komiteju,
tā kā:
(1)
Ar Komisijas Lēmumu 2009/984/ES (4) noteica galīgo saldo, kas izmaksājams Čehijai, Ungārijai un Slovēnijai vai atgūstams no tām, slēdzot programmu pārejas posma lauku attīstības pasākumu jomā, kuru finansē Eiropas Lauksaimniecības virzības un garantiju fonds (ELVGF).
(2)
Pamatojoties uz Igaunijas, Kipras, Latvijas, Lietuvas, Maltas, Polijas un Slovākijas iesniegtajiem gada pārskatiem par izdevumiem lauku attīstības pasākumu jomā un pievienoto prasīto informāciju, ir noskaidroti Regulas (EK) Nr. 1290/2005 par kopējās lauksaimniecības politikas finansēšanu (5) 6. panta 2. punktā minēto maksājumu aģentūru grāmatojumi par 2005. (6), 2006. (7), 2007. (8), 2008. (9) un 2009. (10) finanšu gadu. Ir pieņemti attiecīgie grāmatojumu noskaidrošanas lēmumi.
(3)
Par Lauku attīstības pārejas posma instrumenta (TRDI) programmu izdevumu atbilstības galīgo datumu noteica 2008. gada 31. decembri. Igaunijai, Maltai un Slovākijai piešķīra izdevumu atbilstības galīgā datuma pagarinājumu. Izdevumus, kas radušies laikposmā no 2008. gada 16. oktobra līdz 2009. gada 30. jūnijam deklarēja 2009. gada pārskatos; tādējādi ar minētajiem grāmatojumu noskaidrošanu lēmumiem ir noskaidroti visi izdevumi saistībā ar šīm programmām.
(4)
Regulas (EK) Nr. 1260/1999 32. panta 3. punktā ir noteikts, ka apvienotie kopējie maksājumi, kuri pirms galīgā saldo maksājuma ir veikti saistībā ar programmu, nepārsniedz 95 % no Kopienas ieguldījuma šajā programmā.
(5)
Attiecībā uz lauku attīstībai paredzētajiem izdevumiem atbilstīgi Regulas (EK) Nr. 27/2004 3. panta 4. punktam galīgo izmaksājamo vai atgūstamo saldo aprēķina, pamatojoties uz jaunāko grāmatojumu noskaidrošanas lēmumu un Igaunijas, Kipras, Latvijas, Lietuvas, Maltas, Polijas un Slovākijas sniegto papildinformāciju, kā minēts turpmāk sestajā apsvērumā.
(6)
Ņemot vērā pārejas posma lauku attīstības programmu slēgšanu, attiecīgajām dalībvalstīm pieprasīja sniegt informāciju par nenokārtotiem parādiem attiecībā uz programmām. Komisija šos datus pārbaudīja un ņēma vērā galīgā saldo aprēķināšanā.
(7)
Saskaņā ar Regulas (EK) Nr. 1290/2005 30. panta 2. punktu šis lēmums neskar Komisijas vēlāk pieņemtos lēmumus, ar kuriem no Eiropas Savienības finansējuma izslēdz izdevumus, kas nav veikti saskaņā ar Eiropas Savienības noteikumiem,
IR PIEŅĒMUSI ŠO LĒMUMU.
1. pants
Galīgā saldo summas, kas saskaņā ar šo lēmumu ir atgūstamas no katras dalībvalsts vai izmaksājamas katrai dalībvalstij lauku attīstības pasākumu jomā, kurus piemēro Igaunijā, Kiprā, Latvijā, Lietuvā, Maltā, Polijā un Slovākijā, ir norādītas pielikumā.
2. pants
Šis lēmums nosaka galīgo saldo atlikušajām programmām pārejas posma lauku attīstības pasākumu jomā, kuras finansē Eiropas Lauksaimniecības virzības un garantiju fonds (ELVGF).
3. pants
Šis lēmums ir adresēts Igaunijas Republikai, Kipras Republikai, Latvijas Republikai, Lietuvas Republikai, Maltas Republikai, Polijas Republikai un Slovākijas Republikai.
Briselē, 2010. gada 3. decembrī

Classification:
Level 1 Categories: 100161
100144
100152
100156
Level 2 Categories: 100277
100283
100177
100230
100282
100245
Level 3 Categories: 5655
2442
5781
5283
5087
122
2106
1005
912
c_b2c019c8
914
911
2200
1155
All Categories: 1774
2442
2543
5619
5706
5709
5859
5989
6013
979